Siku ambayo nilinusurika ajali
Language: Swahili | Genre: Creative_writing

SIKU AMBAYO NILINUSURIKA AJALI 
Ilikua muhula wa pili tulipopewa likizo na kushauriwa kwamba tuelekee nyumbani kwa upesi bila kusimama pabali popote. Tulipakia mizigo yetu kwenye basi na kuwangoja wenzetu. 
Baada ya kila mtu kuingia kwenye basi na kutulia, derewa naye akangoa nanga na kuendesha basi lile kwa mwendo wa kasi mno. Kufumba na kufumbua macho, tulijipata kwenye mji mkuu wa Nairobi. 
Dereva alilisimamisha basi na kutufahamisha kuwa kila mtu alikuwa anafaa kushuka na kuabiri matwana au teksi ambayo itamfikisha nyumbani kwao. Wanafunzi wachache walifwata maagizo dereva huyo lakini sisi tuliamua kuzurura kwenye mji wa Nairobi. 
Tulipokuwa tukiranda randa kama mbwa koko, tuliona magari ya kifahai na nyumba zilizojengwa zikajengeka. Nyumba hizo zilikua za ghorofa ndefu ajabu.Tulipitia mkahawani na kununua vyakula ambavyo vilikuwa vitamu sana na vya bei ya chini sana. Baada ya kuranda randa mjini, rafiki zangu walisema kuwa walitaka kuzuru ghorofa moja na kulipanda hadi juu.  
Niliwaomba twende nyumbani ila wao waliendelea kuelekea kwenye ghorofa ile na kuingia ndani. Baada yao kuingia ndani, nami nikaabiri teksi na kumweleza dereva anipeleke nyumbani. 
Dereva alingoa nanga na kuanza safari baada ya masaa manne nilikuwa nimefika kwenye lango kuu la nyumbani. Nilimlipa pesa zake na kisha akanda zake nami nikaingia nyumbani na kujilaza kwenye kiti kama gunia la viazi. 
Baada ya siku mbili, nilipokuwa mtandaoni niliona habari kuwa wale rafiki zangu tuliotoka nao shuleni walipotea.  Baada ya muda mchache mwali mkuu wa shule yetu alinipigia simu. Aliniuliza ikiwa niliwaona wanafunzi wale. Nilimweleza jinsi tulivyozuru mji wa Nairobi na kisha tukaachana pale walipoingia ghorofa lile. 
Baada ya wiki moja, wanafunzi wale walipatikana katika nchi ya Saudi Arabia wakifanya kazi bila ya malipo huku watatu kati ya waliaga dunia wakiwa hospitalini. Nilitiririkwa na machozi nikifikiria jinsi nilivyonusurika ajali ile.